Íslenski tónlistarmaðurinn Daníel Hjálmtýsson hefur sent frá sér sitt fyrsta lag undir eigin nafni en lagið kallast Birds . Lagið er eitt af nokkrum sem væntanleg eru á næstu misserum frá söngvaranum , sem margir hafa líkt við einhverskonar afkvæmi tónlistarmanna á borð við Leonard Cohen og Nick Cave . Áður hefur Daníel gefið út tónlist undir merkjum hljómsveitar sinnar HYOWLP en lag þeirrar sveitar , Afterglow , vakti töluverða athygli bæði hér heima og erlendis árið 2018 . Hljómsveitin H Y O W L P Aðspurður segir Daníel að Birds lýsi ákveðinni tilfinningalegri upprisu og sé í sjálfu sér kaflaskil en lagið var samið á vordögum árið 2018 sem óður til þeirra sem ekki náðu að rísa upp og að lokum , féllu . Að öðru tali lagið í raun fyrir sig sjálft . Birds var tekið upp í Hljóðverki og um upptökur sá Einar Vilberg en ásamt Daníel eru það þeir Hálfdán Árnason , Magnús Jóhann Ragnarsson og Skúli Gíslason sem léku inn á lagið . Auk þeirra sá hollenski strengjakvartettinn , Red Limo String Quartet , um strengjaútsetningar en kvartettinn vinnur einnig með listamönnum á borð við Eddie Vedder , Sevdaliza og Mark Lanegan en Daníel og strengjakvartettinn kynntust einmitt þegar Daníel stóð fyrir tónleikum þess síðastnefnda síðla árs 2013 þar sem helmingur kvartettsins fylgdi Lanegan . Von er á tónlistarmyndbandi við lagið Birds þegar nær dregur vori en ásamt Daníel sjálfum er það hinn hæfileikaríki Bowen Staines sem mun sjá um upptökur og eftirvinnslu . Bowen hefur hingað til unnið með íslenskum hljómsveitum á borð við The Vintage Caravan , Valdimar , Ólafi Arnalds , Skálmöld og Sólstöfum en samstarf hans við Sólstafi hefur vakið heimsathygli og myndbönd þeirra hlotið milljónir áhorfa á vefnum . Auk myndbandsins er von á fleiri lögum frá Daníel en söngvarinn kýs halda sig frá geirum og má því búast við að næsta útgáfa verði ögn öðruvísi en sú á undan , Birds .